gnosi.tech

Προστασία Διπλωμάτων Ευρεσιτεχνίας σε Εθνικό & Ευρωπαϊκό επίπεδο
2023-03-15
Εκδήλωση με θέμα «Προστασία των Διπλωμάτων Ευρεσιτεχνίας σε Εθνικό και Ευρωπαϊκό επίπεδο» διοργανώνει το Γραφείο Μεταφοράς Τεχνογνωσίας του Πανεπιστημίου Κρήτης σε συνεργασία με τον Οργανισμό Βιομηχανικής Ιδιοκτησίας και το European Patent Office.
Η εκδήλωση θα πραγματοποιηθεί την Τετάρτη 15 Μαρτίου και ώρα 10:00 στην Αίθουσα Ε324 (Τμήμα Μαθηματικών & Εφαρμοσμένων Μαθηματικών).

«Η Καινοτομία στην Κρήτη και οι φορείς που τη στηρίζουν 4.0.»
2023-02-17 | Επιμελητήριο Ηρακλείου
Την Παρασκευή 17 Φεβρουαρίου 2023, το δίκτυο gnΩsi θα συμμετάσχει ως συνδιοργανωτής στην διημερίδα με τίτλο «Η Καινοτομία στην Κρήτη και οι φορείς που τη στηρίζουν 4.0.», με φυσική παρουσία, στο Επιμελητήριο Ηρακλείου.
Η εκδήλωση θα χαρτογραφήσει, μέσα από 14 πάνελ, 101 ομιλητές, και 9 workshops, την καινοτομία στην Κρήτη, απαντώντας σε βασικά ερωτήματα: Τι σημαίνει καινοτομία στην Κρήτη σήμερα; Ποιους αφορά; Ποιους κλάδους της οικονομίας αγγίζει; Ποιοι φορείς στηρίζουν την προσπάθεια ομάδων και επιχειρήσεων να καινοτομήσουν; Ποια χρηματοδοτικά εργαλεία υπάρχουν; Τι άλλη βοήθεια παρέχεται; Ποια είναι η κατάσταση μετά τη πανδημία και ποιες οι προοπτικές;
Στις συζητήσεις και τα workshops συμμετέχουν 45 κεντρικοί φορείς και οργανισμοί, που έρχονται στην Κρήτη για να συναντήσουν και να δικτυωθούν με τους τοπικούς φορείς.
Δείτε το πρόγραμμα εδώ. Οι θέσεις είναι περιορισμένες.
Κλείστε το εισιτήριό σας εδώ.
Eγγραφείτε στα workshops εδώ.
Το συνέδριο αποτελεί μια δράση του Smart Attica ΕDIH, συνδιοργανώνεται από το πρόγραμμα NBG Business Seeds της Εθνικής Τράπεζας της Ελλάδας, την Περιφέρεια Κρήτης, το Δίκτυο Πράξη του ΙΤΕ, το Επιστημονικό και Τεχνολογικό Πάρκο Κρήτης (ΕΤΕΠ-Κ) του ΙΤΕ, τον οργανισμό Bizrupt, το H2B HUB του Επιμελητηρίου Ηρακλείου, το EDIH SmartHealth, την πρωτοβουλία 4Locals, το Κέντρο Επιχειρηματικότητας και Καινοτομίας (ACEin) του Οικονομικού Πανεπιστημίου Αθηνών, το Κέντρο Αρχιμήδης του Εθνικού Καποδιστριακού Πανεπιστημίου Αθηνών, το Ελληνοαμερικανικό Εμπορικό Επιμελητήριο, την Ελληνική Αναπτυξιακή Τράπεζα Επενδύσεων, την Endeavor Greece, το Uni.fund, το Μetavallon και τη Bayer Ηellas, με την ευγενική υποστήριξη της πλατφόρμας για νεοφυείς επιχειρήσεις Microsoft for Startups Founders Hub.

3ο Workshop: Βιωσιμότητα, Χρηματοδότηση Δομών και KPIs
2023-02-16 16:00 - 18:00 (Europe/Helsinki) | Στέγη Ιδρύματος Ωνάση, Λεωφόρος Συγγρού 107, Αθήνα, 11745, Ελλάδα
Την Πέμπτη 16/2/2023 θα πραγματοποιηθεί το 3ο Workshop της σειράς Επιχειρηματική Αξιοποίηση Έρευνας και Μεταφορά Τεχνολογίας –Workshop Series 2022-2023 με θέμα: Βιωσιμότητα, Χρηματοδότηση Δομών και KPIs.
Το workshop θα πραγματοποιηθεί στη Μικρή Σκηνή της Στέγης του Ιδρύματος Ωνάση (παρέχεται επίσης η δυνατότητα παρακολούθησης από απόσταση), 16.00-18.00.

ΠΡΟΓΡΑΜΜΑ

16:00-16:10
Εισαγωγή στο 3ο workshop
Καθ. Κατερίνα Πραματάρη, Πρόεδρος ΤΕΣ ΜΤ & ΔΙ – Partner, Uni.Fund – Τμήμα Διοικητικής Επιστήμης και Τεχνολογίας, Οικονομικό Πανεπιστήμιο Αθηνών
Δρ. Πρόδρομος Τσιαβός, Διευθυντής Ψηφιακής Ανάπτυξης και Καινοτομίας, Ίδρυμα Ωνάση

16:10-17:30
Βέλτιστες Πρακτικές για τη Βιωσιμότητα των Δομών Μεταφοράς Τεχνολογίας από την Ελλάδα και την Ευρώπη
Εισηγητές:
Δρ. Αλέξανδρος Παπαδερός, Αντιπρόεδρος ΤΕΣ ΜΤ & ΔΙ – Managing Director – Tach2yone GmbH – Γερμανία
Ms. Tine Van Lommel, Innovation Manager, Coordinator KU Leuven KICK – Smart Hub Manager Lifetech Health – Βέλγιο – σε διάλογο με τον κ. Βύρωνα Χρυσοβέργη, Technology Transfer & Innovation Manager, Γραφείο Μεταφοράς Τεχνολογίας, Αριστοτέλειο Πανεπιστήμιο Θεσσαλονίκης
Δρ. Αγγελική Καραγιαννάκη, Επικεφαλής Μονάδας Μεταφοράς Τεχνολογίας και Καινοτομίας, Οικονομικό Πανεπιστήμιο Αθηνών

Panel: KPΙs, Χρηματοδότηση και η επόμενη μέρα για τις Δομές Μεταφοράς Τεχνολογίας στην Ελλάδα
Καθ. Περικλής Μήτκας, Πρόεδρος, Εθνική Αρχή Ανώτατης Εκπαίδευσης (ΕΘΑΑΕ)
κα. Αγγελική Φέτση, Προϊσταμένη ΕΥΔ Προγράμματος «Ανταγωνιστικότητα»
κα. Αθηνά Οικονομίδου, Μέλος ΤΕΣ ΜΤ & ΔΙ – Σύμβουλος Μεταφοράς Τεχνολογίας & Επιχειρηματικής Ανάπτυξης, Μέλος του Δ.Σ. του Ελληνικού Ινστιτούτου Παστέρ

Συντονιστής:
Δρ. Πρόδρομος Τσιαβός, Διευθυντής Ψηφιακής Ανάπτυξης και Καινοτομίας, Ίδρυμα Ωνάση

17:30-18:00
Συζήτηση – Ερωτήσεις

18:00-19:00
Networking – Ξενάγηση στους χώρους της Στέγης του Ιδρύματος Ωνάση και επίσκεψη στην έκθεση “Κωνσταντίνος Δοξιάδης και Πληροφοριακός Μοντερνισμός: Η Μηχανή στην Καρδιά του Ανθρώπου”

Γλώσσα διεξαγωγής workshop: Ελληνικά και Αγγλικά

Εγγραφείτε στο Workshop

Το Δίκτυο gnΩsi στο Innovent Forum 2023
2023-02-10 - 2023-02-11 | Πάρκο Καινοτομίας JOIST – Λάρισα
Το δίκτυο gnΩsi θα παρευρεθεί με σκοπό να παρουσιάσει τη δράση των Γραφείων Μεταφοράς Τεχνολογίας, στο Innovent Forum 2023. Η εκδήλωση διοργανώνεται από το Πάρκο Καινοτομίας JOIST στη Λάρισα το διήμερο 10 – 11 Φεβρουαρίου 2023.
Το Innovent Forum προωθεί και αναδεικνύει καινοτόμα προϊόντα και υπηρεσίες που αναπτύχθηκαν από εταιρίες, ερευνητικά κέντρα και Πανεπιστήμια της Ελλάδας, με στόχο την αξιοποίηση τους μέσα από τη δικτύωση και τη συνεργασία.​
Πρόκειται για μια πλατφόρμα διασύνδεσης επιχειρήσεων και ερευνητικών οργανισμών, η οποία θα ενισχύσει την ανάπτυξη νέων προϊόντων και υπηρεσιών και θα εμπνεύσει την κοινωνία.
Το Innovent Forum 2023 αποτελεί την αφετηρία ενός διαλόγου για την εξέλιξη της καινοτομίας σε καίριους τομείς της σημερινής κοινωνίας της Ελλάδας.
Το Innovent Forum 2023 αποτελεί την αφετηρία ενός διαλόγου για την εξέλιξη της καινοτομίας σε καίριους τομείς της σημερινής κοινωνίας της Ελλάδας.

Το δίκτυο gnΩsi στο 2ο Workshop Tech Transfer 2022 – 23
2023-01-26 16:00 - 18:00 (Europe/Helsinki) | Στέγη Ιδρύματος Ωνάση, Λεωφόρος Συγγρού 107, Αθήνα, 11745, Ελλάδα
Το δίκτυο gnΩsi συμμετέχει στο 2ο Workshop Tech Transfer 2022 – 23 με θέμα: Οι κανονισμοί Μεταφοράς Τεχνολογίας και ο ρόλος των Γραφείων Μεταφοράς Τεχνολογίας.
Το Ίδρυμα Ωνάση, το Τομεακό Επιστημονικό Συμβούλιο (ΤΕΣ) Μεταφοράς Τεχνολογίας και Διανοητικής Ιδιοκτησίας του Εθνικού Συμβουλίου Έρευνας, Τεχνολογίας και Καινοτομίας (ΕΣΕΤΕΚ) και το Uni.Fund διοργανώνουν για δεύτερη χρονιά σειρά από workshops με θέμα την Επιχειρηματική Αξιοποίηση της Έρευνας και τη Μεταφορά Τεχνολογίας στα Ελληνικά Πανεπιστήμια και Ερευνητικά Κέντρα.
Το δεύτερο workshop του 2ου κύκλου Tech Transfer εξετάζει το ζήτημα της εφαρμογής των Κανονισμών Μεταφοράς Τεχνολογίας και τον ρόλο των Γραφείων Μεταφοράς Τεχνολογίας και των συνεργατικών δομών σε ερευνητικούς και πανεπιστημιακούς φορείς.
Η συζήτηση θα αφορά στο επίπεδο ωριμότητας όλων των φορέων σχετικά με του Κανονισμούς Μεταφοράς Τεχνολογίας και θα γίνει με τη συμμετοχή των 11 φορέων του δικτύου gnΩsi, τους οποίους θα εκπροσωπήσει η Δρ. Μαρία Κιτσαρά.
Πληροφορίες

Tech Transfer 2022 – 23: Workshop 2 | 26.01.2023 | Μικρή Σκηνή – Στέγη Ιδρύματος Ωνάση και online μέσω zoom | 16:00 – 18:00 | Είσοδος ελεύθερη με προεγγραφή μέσω φόρμας
Μια συνδιοργάνωση του Ιδρύματος Ωνάση με τον Τομεακό Επιστημονικό Συμβούλιο Μεταφοράς Τεχνολογίας & Διανοητικής Ιδιοκτησίας του ΕΣΕΤΕΚ και το Uni.Fund.

Πρόγραμμα

16:00-16:10 | Εισαγωγή στο 2ο Workshop
-Δρ. Πρόδρομος Τσιαβός, Διευθυντής Ψηφιακής Ανάπτυξης και Καινοτομίας, Ίδρυμα Ωνάση
-Καθ. Κατερίνα Πραματάρη, Πρόεδρος ΤΕΣ Μεταφοράς Τεχνολογίας και Διανοητικής Ιδιοκτησίας (ΤΕΣ ΜΤ & ΔΙ) – Partner, Uni.Fund – Τμήμα Διοικητικής Επιστήμης και Τεχνολογίας, Οικονομικό Πανεπιστήμιο Αθηνών
16:10-17:30 | Κανονισμοί Μεταφοράς Τεχνολογίας και ο Ρόλος των Γραφείων Μεταφοράς Τεχνολογίας
Εισηγητές:
-Σοφία Τσακίρη, Μέλος ΤΕΣ ΜΤ & ΔΙ, Δικηγόρος – Σύμβουλος Μεταφοράς Τεχνολογίας – Co-Founder RENVIS
-Φαίη Ορφανού, Μέλος ΤΕΣ ΜΤ & ΔΙ, Σύμβουλος Διαχείρισης Καινοτομίας – Διαχειρίστρια Εταίρος ΑΕΛΙΑ
-Γιώργος Βαρδαξόγλου, Μέλος ΤΕΣ ΜΤ & ΔΙ, Chief Operating Officer, Innoetics/Samsung Electronics
Panelists:
–Δρ. Μαρία Κιτσαρά, PRAXI Network – Εκπρόσωπος “Δικτύου gnΩsi”
-Ομοτ. Καθ. Νικόλαος Μυλωνάς, Εθνικό και Καποδιστριακό Πανεπιστήμιο Αθηνών – Εκπρόσωπος “Δικτύου Αρχιμήδης ΕΚΠΑ”
-Κατερίνα Παπαδοπούλου, Εθνικό Κέντρο Έρευνας & Τεχνολογικής Ανάπτυξης – Εκπρόσωπος “Δικτύου Σπείρα”
-Έρη Τόκα, Αριστοτέλειο Πανεπιστήμιο Θεσσαλονίκης, Εκπρόσωπος “Δικτύου Αριστοτέλειου Πανεπιστημίου Θεσσαλονίκης – Δημοκρίτειου Πανεπιστημίου Θράκης”
-Αναπλ. Καθ. Άγγελος Τσακανίκας, Μέλος ΤΕΣ ΜΤ & ΔΙ – Εθνικό Μετσόβιο Πολυτεχνείο – Εκπρόσωπος “Δικτύου Science Agora”
Συντονίστρια:
Καθ. Κατερίνα Πραματάρη, Πρόεδρος ΤΕΣ ΜΤ & ΔΙ – Partner, Uni.Fund – Τμήμα Διοικητικής Επιστήμης και Τεχνολογίας, Οικονομικό Πανεπιστήμιο Αθηνών
17:30-18:00 | Συζήτηση – Ερωτήσεις
18:00-19:00 | Networking

Eκδήλωση ‘Η Καινοτομία στην Ελλάδα και οι φορείς που τη στηρίζουν’
2023-01-20 - 2023-01-21
Στις 20 – 21 Ιανουαρίου 2023, θα πραγματοποιηθεί η εκδήλωση ‘Η Καινοτομία στην Ελλάδα και οι φορείς που τη στηρίζουν’, με φυσική παρουσία στο Κέντρο Επιχειρηματικότητας και Καινοτομίας (ACEin) του Οικονομικού Πανεπιστημίου Αθηνών (ΟΠΑ).
Η εκδήλωση αποτελεί μια δράση του Smart Attica ΕDIH, συνδιοργανώνεται από το Κέντρο Επιχειρηματικότητας και Καινοτομίας (ACEin) του ΟΠΑ και το πρόγραμμα NBG Business Seeds της Εθνικής Τράπεζας, το Κέντρο Αρχιμήδης του ΕΚΠΑ, τη Bayer, το ΕλληνοΑμερικάνικο Εμπορικό Επιμελητήριο, την Endeavor Greece, το Metavallon, και το Uni.Fund.
Στο πάνελ συζήτησης αναφορικά με τα δίκτυα μεταφοράς τεχνολογίας σε πανεπιστήμια και ερευνητικά κέντρα, θα παρουσιαστούν οι υπηρεσίες και οι δράσεις του δίκτυο gnΩsi από εκπροσώπους του δικτύου.
Αναλυτικά το πρόγραμμα: https://lnkd.in/dZirb3M8

1ο Workshop Tech Transfer 2022 – 23
2022-12-12 16:00 - 18:00 (Europe/Helsinki) | Στέγη Ιδρύματος Ωνάση, Λεωφόρος Συγγρού 107, Αθήνα, 11745, Ελλάδα
Το δίκτυο gnΩsi συμμετέχει την Πέμπτη 8 Δεκεμβρίου 2022 στο 1ο Workshop Tech Transfer 2022 – 23 με θέμα: H ευθύνη διαχείρησης της διανοητικής ιδιοκτησίας.
Το Ίδρυμα Ωνάση, το Τομεακό Επιστημονικό Συμβούλιο (ΤΕΣ) Μεταφοράς Τεχνολογίας και Διανοητικής Ιδιοκτησίας του Εθνικού Συμβουλίου Έρευνας, Τεχνολογίας και Καινοτομίας (ΕΣΕΤΕΚ) και το Uni.Fund διοργανώνουν για δεύτερη χρονιά σειρά, σε συνεργασία με τις δομές/δίκτυα μεταφοράς τεχνολογίας AΠΘ-ΔΠΘ, Αρχιμήδης – ΕΚΠΑ, δίκτυο gnΩsi, Science Agora και ΣΠΕΙΡΑ, υπό την αιγίδα του υπουργείου Ανάπτυξης και Επενδύσεων, σειρά από workshops με θέμα την Επιχειρηματική Αξιοποίηση της Έρευνας και τη Μεταφορά Τεχνολογίας στα Ελληνικά Πανεπιστήμια και Ερευνητικά Κέντρα.
Το 1ο Workshop Tech Transfer 2022 – 23 φιλοδοξεί να δώσει απαντήσεις στα θέματα αυτά και να φέρει για άλλη μία φορά μαζί την κοινότητα της Μεταφοράς Τεχνολογίας στη Στέγη του Ιδρύματος Ωνάση, συνεχίζοντας την έμπρακτη υποστήριξη της καινοτομίας ως μέσου για την απελευθέρωση δυνάμεων και τη δημιουργία αξίας για όλους.
Η εκδήλωση θα πραγματοποιηθεί στη Μικρή Σκηνή της Στέγης του Ιδρύματος Ωνάση ενώ παρέχεται και η δυνατότητα παρακολούθησης του workshop από απόσταση μέσω live streaming.

2ο Εκπαιδευτικό σεμινάριο στελεχών TTO
2022-12-06
Την Τρίτη 6 Δεκεμβρίου θα πραγματοποιηθεί υβριδικά το 2ο εκπαιδευτικό σεμινάριο στελεχών γραφείων μεταφοράς τεχνολογίας του δικτύου gnΩsi, με τη φυσική παρουσία των κεντρικών ομιλητών στο Πανεπιστήμιο Δυτικής Αττικής, αλλά και απομακρυσμένη συμμετοχή στελεχών από την Ελλάδα και το εξωτερικό.
Ακολουθεί το πρόγραμμα του σεμιναρίου:

Το Δίκτυο gnΩsi στην Έκθεση Καινοτομίας Innodays 2022
2022-11-25 - 2022-11-27 | Διεθνές Εκθεσιακό Κέντρο Κρήτης
Στελέχη τoυ γραφείου μεταφοράς τεχνολογίας του ΙΤΕ και εκπρόσωποι από το Δίκτυο gnΩsi θα συμμετάσχουν στην έκθεση καινοτομίας της Περιφέρειας Κρήτης με τίτλο ‘InnoDays 2022’ στις 25 – 27 Νοεμβρίου 2022 στο Διεθνές Εκθεσιακό Κέντρο Κρήτης.
Συγκεκριμένα στο περίπτερο Α6 της έκθεσης οι εκπρόσωποι του Δικτύου gnΩsi θα παρουσιάσουν τις υπηρεσίες και τις δυνατότητες υποστήριξης ερευνητών και επιχειρήσεων.
Το InnoDays 2022 θα περιλαμβάνει:

Περισσότερα από 100 εκθεσιακά περίπτερα από:

– μικρές & μεγάλες επιχειρήσεις, που ανήκουν ή συνεργάζονται ή επιδιώκουν συνεργασία με το οικοσύστημα Καινοτομίας της Κρήτης
– δημόσιους ή Ιδιωτικούς φορείς, Οργανισμούς, Ιδρύματα και θεσμικούς Επενδυτές, που υποστηρίζουν και προωθούν την καινοτομία στο πεδίο των επιχειρήσεων σε Εθνικό ή Περιφερειακό επίπεδο.
– ερευνητικά εργαστήρια ή εταιρίες τεχνοβλαστοί των Ακαδημαϊκών – Ερευνητικών Ιδρυμάτων της Κρήτης, με εφαρμογές ή προϊόντα καινοτομίας που συμβάλουν στην μετάβαση στην οικονομία της γνώσης.

25 έγκριτους ομιλητές σε διαλέξεις και στρογγυλά τραπέζια, με θεματικές ενότητες:

– τον ψηφιακό μετασχηματισμό
– την πράσινη μετάβαση
– τους μηχανισμούς υποστήριξης και χρηματοδότησης της καινοτόμου επιχειρηματικότητας.

Συναντήσεις Β2Β ή Β2G μεταξύ επιχειρήσεων, εργαστηρίων και φορέων στήριξης.
Παράλληλες Δράσεις που περιλαμβάνουν :

– Μαραθώνιο Καινοτομίας (Hackathon)
– Παρουσίαση και βράβευση αποτελεσμάτων της δράσης Ακαδημαϊκής Καινοτομίας «Φυτώριο Ιδεών».

Προστασία της Διανοητικής Ιδιοκτησίας στις ΗΠΑ - Σεμινάριο
2022-11-23 15:00 - 17:00 (Europe/Helsinki)
Το Δίκτυο ΠΡΑΞΗ, το Γραφείο Μεταφοράς Τεχνολογίας του Ιδρύματος Τεχνολογίας και Έρευνας (ΙΤΕ)  ΤΤΟ FORTH και το Δίκτυο Γραφείων Μεταφοράς Τεχνολογίας  gnΩsi,  διοργανώνουν διαδικτυακό σεμινάριο σχετικό με θέματα προστασίας της Διανοητικής Ιδιοκτησίας στις ΗΠΑ και καθοδήγηση για την είσοδο ελληνικών εταιρειών στην αγορά της Αμερικής.
Στο σεμινάριο, επίτιμος καλεσμένος και ομιλητής είναι ο Ελληνοαμερικάνος κ. George Likourezos, Partner and Patent Attorney at Carter, DeLuca & Farrell, LLP.
Tο σεμινάριο θα πραγματοποιηθεί διαδικτυακά, στην αγγλική γλώσσα την Τετάρτη 23 Νοεμβρίου 2022 στις 3.00 μμ (ώρα Ελλάδος).

Κόστος εγγραφής
Η συμμετοχή στο διαδικτυακό σεμινάριο είναι δωρεάν.

Διαδικασία συμμετοχής
Για εγγραφή παρακαλούμε ακολουθείστε το σύνδεσμο us02web.zoom.us/meeting/register/.

1ο Εκπαιδευτικό σεμινάριο στελεχών TTO
2022-11-01 | Εθνικό Ίδρυμα Ερευνών, Λεωφ. Βασιλέως Κωνσταντίνου 48, Αθήνα, 116 35, Ελλάδα
Το 1ο εκπαιδευτικό σεμινάριο στελεχών γραφείων μεταφοράς τεχνολογίας του δικτύου gnΩsi, θα πραγματοποιηθεί την Τρίτη 1η Νοεμβρίου στο Εθνικό Ίδρυμα Ερευνών.
Κατά τη διάρκεια του σεμιναρίου η Δρ. Μαρία Μακριδάκη από το Δίκτυο ΠΡΑΞΗ, θα παρουσιάσει τη δραστηριότητα του δικτύου gnΩsi καθώς και τις υπηρεσίες που προσφέρουν τα γραφεία μεταφοράς τεχνολογίας στους ερευνητές και την κοινωνία.
Οι European Pattern Attorneys Κωνσταντίνα Κοριατοπούλου και Δρ. Κώστας Βαβέκης θα αναπτύξουν βασικά θέματα που αφορούν την διανοητική ιδιοκτησία και πώς μπορεί να αξιοποιηθεί από ερευνητές. Η Καθητήτρια Κλειώ Σγουροπούλου, Αντιπρύτανης Οικονομικών, Προγραμματισμού και Ανάπτυξης του ΠΑΔΑ, θα παρουσιάσει το εντυπωσιακό λογισμικό για χαρτογράφηση Ερευνητικών και Εκπαιδευτικών Ιδρυμάτων.
Ο Γιώργος Παναγόπουλος, Σύμβουλος Μεταφοράς Τεχνολογίας, από το Δίκτυο ΠΡΑΞΗ, θα παρουσιάσει ευκαιρίες χρηματοδότησης και υποστήριξης της Καινοτομίας στον Ορίζοντα Ευρώπη. Η Σταματική Κρήτα, Business Development Manager από το HBio θα αναπτύξει τις δυνατότητες που υπάρχουν για συνεργασία με το δίκτυο gnΩsi, ενώ η Δρ. Δήμητρα Τσούτσου, Σύμβουλος Μεταφοράς Τεχνολογίας του Δικτύου ΠΡΑΞΗ, θα παρουσιάσει τρόπους ενίσχυσης των υποδομών μεταφοράς τεχνολογίας από πανεπιστήμια και ακαδημαϊκούς φορείς.

Ημερίδα για την Καινοτομία και τη Μεταφορά Τεχνολογίας
2022-10-26 | Πολυτεχνείο Κρήτης
Ημερίδα για την Καινοτομία και τη Μεταφορά Τεχνολογίας θα πραγματοποιηθεί την Τετάρτη 26/10/2022 στο Πολυτεχνείο Κρήτης, στο πλαίσιο των έργων ΕΠΑΝΕΚ143 και ΕΔΒΜ166.
Η ενημερωτική ημερίδα αφορά τις δράσεις καινοτομίας και μεταφοράς τεχνολογίας και θα πραγματοποιηθεί στο αμφιθέατρο «Μανούσος Μανουσάκης». Στόχος της ημερίδας είναι η ενημέρωση των μελών της Πολυτεχνειακής κοινότητας για τις παροχές και δυνατότητες που παρέχονται στα πλαίσια των έργων:

ΕΠΑΝΕΚ143: «Χρηματοδότηση Λειτουργίας Δομών και Δράσεων Μεταφοράς Τεχνολογίας-Πολυτεχνείου Κρήτης», της πράξης «Δίκτυο Ανάδειξης Υποστήριξης και Προώθησης Ερευνητικής Καινοτομίας Νησιωτικής Ελλάδας» με κωδικό MIS 5136151, που εντάσσεται στο Επιχειρησιακό Πρόγραμμα «Ανταγωνιστικότητα Επιχειρηματικότητα και Καινοτομία 2014-2020» και στον Άξονα Προτεραιότητας «Ανάπτυξη επιχειρηματικότητας με Τομεακές προτεραιότητες».
Η πράξη συγχρηματοδοτείται από το Ευρωπαϊκό Ταμείο Περιφερειακής Ανάπτυξης (ΕΤΠΑ) με επιστημονικά υπεύθυνο τον Καθ. Μιχαήλ Ζερβάκη.
ΕΔΒΜ166: «Υποστήριξη Δράσεων Στήριξης της Επιχειρηματικότητας, Καινοτομίας και Ωρίμανσης για την Αξιοποίηση της Ερευνητικής Δραστηριότητας και των Νέων Προϊόντων και Υπηρεσιών που αναπτύσσονται στο Πολυτεχνείο Κρήτης» με κωδικό MIS 5161068, που εντάσσεται στο Επιχειρησιακό Πρόγραμμα «Ανάπτυξη Ανθρώπινου Δυναμικού, Εκπαίδευση και Δια Βίου Μάθηση 2014-2020» και στον Άξονα Προτεραιότητας «ΑΝΑΠΤΥΞΗ ΤΗΣ ΔΙΑ ΒΙΟΥ ΜΑΘΗΣΗΣ ΚΑΙ ΒΕΛΤΙΩΣΗ ΤΗΣ ΣΥΝΑΦΕΙΑΣ ΤΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΜΕ ΤΗΝ ΑΓΟΡΑ ΕΡΓΑΣΙΑΣ».
Η πράξη συγχρηματοδοτείται από το Ευρωπαϊκό Κοινωνικό Ταμείο (ΕΚΤ) με επιστημονικά υπεύθυνο τον Καθ. Παναγιώτη Παρτσινέβελο.

Το Δίκτυο gnΩsi στην 86η ΔΕΘ
2022-09-18 | Διεθνής Έκθεση Θεσσαλονίκης, Εγνατίας 154, Θεσσαλονίκη, 546 36, Ελλάδα
Το Δίκτυο gnΩsi, το μεγαλύτερο Δίκτυο Γραφείων Μεταφοράς Τεχνολογίας στην Ελλάδα, θα συμμετάσχει στην εκδήλωση που διοργανώνει στο περίπτερό του, στην 86η ΔΕΘ, το Υπουργείο Ανάπτυξης και Επενδύσεων με θέμα: «Νέες προοπτικές στη μεταφορά Τεχνολογίας για το Ερευνητικό Οικοσύστημα».
Συντονιστής της εκδήλωσης που θα πραγματοποιηθεί την Κυριακή 18 Σεπτεμβρίου 2022 θα είναι ο κ. Μιχάλης Δρίτσας, Διευθυντής Γραφείου Υφυπουργού Ανάπτυξης και Επενδύσεων.
Η Δρ. Μαρία Κιτσαρά από το Δίκτυο ΠΡΑΞΗ, θα εκπροσωπήσει το Δίκτυο gnΩsi, παρουσιάζοντας συνολικά τις δράσεις και τους στόχους που έχει θέσει για την εμπορική αξιοποίηση των ερευνητικών αποτελεσμάτων.

Ημερίδα γνωριμίας με το Οικοσύστημα Μεταφοράς Τεχνολογίας και Καινοτομίας στο Πανεπιστήμιο Δυτικής Αττικής
2022-07-04 | Πανεπιστήμιο Δυτικής Αττικής, Π. Ράλλη & Θηβών 250, Αθήνα, Αιγάλεω, 122 44, Ελλάδα
Στις 4 Ιουλίου 2022 θα πραγματοποιηθεί η εκδήλωση που διοργανώνει το PlaTTO με θέμα «Ημερίδα γνωριμίας με το Οικοσύστημα Μεταφοράς Τεχνολογίας και Καινοτομίας στο Πανεπιστήμιο Δυτικής Αττικής», στο Κεντρικό Αμφιθέατρο του Συνεδριακού Κέντρου Αρχαίου Ελαιώνα.
Το πρόγραμμα της εκδήλωσης είναι το ακόλουθο:

Παρουσίαση Επενδυτικού Ταμείου Genesis Ventures
2022-05-18 10:30 - 12:30 (Europe/Moscow)
Την Τετάρτη, 18 Μαΐου 10:30 πμ-12:30 μμ θα πραγματοποιηθεί εκδήλωση παρουσίασης του επενδυτικού ταμείου Genesis Ventures στο οικοσύστημα του Ηρακλείου της Κρήτης. Η εκδήλωση, η οποία συνδιοργανώνεται από το Γραφείο Μεταφοράς Τεχνολογίας του ΙΤΕ και το Επιστημονικό και Τεχνολογικό Πάρκο Κρήτης (ΕΤΕΠ-Κ), πρόκειται να πραγματοποιηθεί στις εγκαταστάσεις του ΙΤΕ, Κεντρικό Κτήριο, όροφος 1, Αίθουσα σεμιναρίων 1 (Ν. Πλαστήρα 100, Ηράκλειο 700 13 Χάρτης). H εκδήλωση απευθύνεται σε ερευνητικές ομάδες, επιχειρηματίες και εν δυνάμει επιχειρηματίες με καινοτόμες επιχειρηματικές ιδέες.
Πρόγραμμα εκδήλωσης

10:30-11:00 πμ Προσέλευση
11:00-11:30 πμ Παρουσίαση
11:30-12:00 πμ Q&A
12:00-12:30 πμ Networking

Το Genesis Ventures είναι ένα επενδυτικό ταμείο επιχειρηματικών κεφαλαίων που θα χτίσει, θα επιταχύνει και θα χρηματοδοτήσει πάνω από 60 καινοτόμες εταιρείες χτίζοντας τους μονόκερους του αύριο. Είναι το πρώτο Ελληνικό fund που συν-χρηματοδοτεί με ένα ισχυρό δίκτυο επιχειρηματικών αγγέλων ένα συνολικό κεφάλαιο που θα φτάσει τα €40 εκατ.
Οι ιδρυτές του Genesis Ventures, Στέργιος Αναστασιάδης και Δημήτρης Μαρούλης, είναι καταξιωμένοι Έλληνες του εξωτερικού οι οποίοι επέστρεψαν από ηγετικές θέσεις που κατείχαν στον Καναδά και την Σιγκαπούρη αντίστοιχα για να καλλιεργήσουν το pre-seed οικοσύστημα επιχειρηματικότητας στην Ελλάδα.
Η επενδυτική στόχευση είναι σε νεοφυείς επιχειρήσεις τεχνολογίας με πολύ ικανές και φιλόδοξες ιδρυτικές ομάδες, που λύνουν υπαρκτά και δύσκολα προβλήματα και δραστηριοποιούνται σε μεγάλες και αναπτυσσόμενες αγορές. Η επένδυση γίνεται σε concept, pre-seed και seed επίπεδο, με χρηματοδότηση από €100.000 έως €400.000, και σε συνεργασία με επιχειρηματικούς αγγέλους που συν-επενδύουν μαζί με το Genesis Ventures σε κάθε επένδυση.
Το Genesis Ventures προσφέρει:

αρχική επένδυση από €100.000 έως €400.000, και επιπρόσθετη συν-επένδυση από επιχειρηματικούς αγγέλους
mentoring (idea validation, product development, go-to-market strategy, fundraising, hiring)
διασυνδέσεις με άλλους υποψήφιους επενδυτές και πελάτες
πιθανή χρηματοδότηση σε επόμενους γύρους

Για την συμμετοχή σας ακολουθείστε τον σύνδεσμο και εγγραφείτε: Eventbrite
Ενδιαφερόμενες ομάδες μπορούν να υποβάλουν την αίτηση τους εδώ για αξιολόγηση από την επενδυτική ομάδα του Genesis Ventures.

Για περισσότερες πληροφορίες:
Δρ Μαρία Μακριδάκη | makridaki@praxinetwork.gr| 2810391966
Δρ Γεώργιος Παπαμιχαήλ | george@stepc.gr | 2810391904

Εναρκτήρια τελετή για το Δίκτυο gnΩsi
2022-04-29 | Ίδρυμα Τεχνολογίας και Έρευνας, Νικολάου Πλαστήρα 100, Ηράκλειο Κρήτης, 700 13, Ελλάδα
Την Παρασκευή 29 Απριλίου 2022 στις 14:00 θα πραγματοποιηθεί στις κεντρικές εγκαταστάσεις του Ιδρύματος Τεχνολογίας και Έρευνας στο Ηράκλειο Κρήτης, η εναρκτήρια τελετή για το Δίκτυο Υποστήριξης και Προώθησης Ερευνητικής Καινοτομίας Νησιωτικής Ελλάδας, «Δίκτυο gnΩsi».
Το Δίκτυο Υποστήριξης και Προώθησης Ερευνητικής Καινοτομίας Νησιωτικής Ελλάδας καλύπτει μια ευρεία γεωγραφική περιοχή της Ελλάδας με την συμμετοχή όλων των ανώτατων ακαδημαϊκών και ερευνητικών ιδρυμάτων της νησιωτικής Ελλάδας (Ίδρυμα Τεχνολογίας και Έρευνας, Πανεπιστήμιο Αιγαίου, Πανεπιστήμιο Κρήτης, Πολυτεχνείο Κρήτης, Ελληνικό Μεσογειακό Πανεπιστήμιο (ΕΛΜΕΠΑ), Ιόνιο Πανεπιστήμιο καθώς και φορείς στην Αττική με αξιόλογο αξιοποιήσιμο ερευνητικό έργο (Εθνικό ‘Ιδρυμα Ερευνών (ΕΙΕ), το Ελληνικό Ινστιτούτο Παστέρ (ΕΙΠ), το Ερευνητικό Κέντρο Βιοϊατρικών Επιστημών “Αλέξανδρος Φλέμινγκ” / ΕΚΕΒΕ Α. Φλέμινγκ, το Ελληνικό Μεσογειακό Πανεπιστήμιο (ΕΛΜΕΠΑ) και το Πανεπιστήμιο Δυτικής Αττικής (ΠΑΔΑ)).
Τα Ιδρύματα αυτά, με συντονιστή το ΙΤΕ/Δίκτυο ΠΡΑΞΗ, το οποίο διαθέτει μακρόχρονη εμπειρία (από το 1991) σε θέματα αξιοποίησης ερευνητικών αποτελεσμάτων, πρόκειται να ενισχύσουν τις εσωτερικές τους υποστηρικτικές δομές, να αναπτύξουν οικονομίες κλίμακας και να μεγεθύνουν τα εξωτερικά δίκτυα συνεργατών τους, αναπτύσσοντας ένα ευέλικτο σχήμα συνεργασίας.
Το Δίκτυο Υποστήριξης και Προώθησης Ερευνητικής Καινοτομίας Νησιωτικής Ελλάδας θα δώσει ώθηση σε μεγάλης κλίμακας συνέργειες, γεωγραφικού και διεπιστημονικού χαρακτήρα, καθώς οι φορείς που συμμετέχουν στο συνεργατικό σχήμα έχουν δραστηριότητα σε διάφορους θεματικούς τομείς, όπως η υγεία κι η βιοτεχνολογία, οι ΤΠΕ, η ενέργεια, τα υλικά, το περιβάλλον και η αγροδιατροφή.
Η εκδήλωση θα γίνει παρουσία του Γενικού Γραμματέα Έρευνας και Καινοτομίας (ΓΓΕΚ), κ. Αθανασίου Κυριαζή, και του Περιφερειάρχη Κρήτης, κ. Σταύρου Αρναουτάκη ενώ χαιρετισμό εκ μέρους του Υφυπουργού Ανάπτυξης και Επενδύσεων, Δρ. Χρίστου Δήμα, θα μεταφέρει ο επικεφαλής του γραφείου του, κ. Μιχάλης Δρίτσας.

Ιόνιο Πανεπιστήμιο: Ημερίδα μεταφοράς τεχνολογίας 5 Απριλίου
2022-04-05
Ημερίδα μεταφοράς τεχνολογίας πραγματοποιήθηκε για πρώτη φορά στο Ιόνιο Πανεπιστήμιο, την Τρίτη 5 Απριλίου.
Η ημερίδα διοργανώθηκε από τις δύο νέες δομές του Ακαδημαϊκού Ιδρύματος, το Κέντρο Καινοτομίας και Επιχειρηματικότητας και το Γραφείο Μεταφοράς Τεχνολογίας.
Την εκδήλωση χαιρέτησε ο Πρύτανης του ΙΠ, Καθηγητής Ανδρέας Φλώρος, που στην ομιλία του αναφέρθηκε στη σημασία της μεταφοράς Τεχνολογίας και το ρόλο που καλούνται να διαδραματίσουν οι δύο νέες δομές, στο Ιόνιο Πανεπιστήμιο, αλλά και ευρύτερα στην Περιφέρεια Ιονίων Νήσων.
Στην ημερίδα τα τρία μέλη ΔΕΠ, που στελεχώνουν τις δύο δομές, παρουσίασαν ενδεικτικά τη στοχοθεσία, αλλά και τις δράσεις των δομών.
Η Καθηγήτρια του Τμήματος Πληροφορικής, Α. Πατέλη μίλησε για το Κέντρο Καινοτομίας και Επιχειρηματικότητας, τους στόχους του και το πλάνο λειτουργίας του. Ο Επικ. Καθηγητής του Τμήματος Πληροφορικής Θ. Έξαρχος παρουσίασε το Γραφείο Μεταφοράς Τεχνολογίας και τις επικείμενες δράσεις του για το 2022 και ο Επικ. Καθηγητής, Ν. Μυλωνάς, παρουσίασε τις δράσεις του Κέντρου Καινοτομίας και Επιχειρηματικότητας που αφορούν τη μεταφορά τεχνολογίας και τη σύνδεση των δύο νέων δομών.
Κατά τη διάρκεια της ημερίδας, η δικηγόρος και σύμβουλος του Γραφείου Μεταφοράς Τεχνολογίας, Δρ. Μαρίνα Μαρκέλλου, αναφέρθηκε στην Προστασία της Διανοητικής Ιδιοκτησίας με έμφαση στην Πνευματική Ιδιοκτησία και παρουσίασε πρακτικά παραδείγματα.
Από την πλευρά του ο EQE qualified European Patent Attorney, Δρ. Κωνσταντίνος Βαβέκης, μίλησε για την Προστασία της Διανοητικής Ιδιοκτησίας με έμφαση στις πατέντες.
Η Σύμβουλος μεταφοράς τεχνολογίας & χρηματοδοτήσεων, Δρ. Κατερίνα Τζωρτζάτου, στην ομιλία της, αναφέρθηκε σε πρακτικά παραδείγματα μεταφοράς τεχνολογίας στην πράξη, ενώ την εκδήλωση «έκλεισε» η Υπεύθυνη του ΓΜΤ του ΙΤΕ/ΠΡΑΞΗ, Δρ Μαρία Μακριδάκη, που παρουσίασε το Δίκτυο Ανάδειξης Υποστήριξης και Προώθησης Ερευνητικής Καινοτομίας Νησιωτικής Ελλάδας, στο οποίο συμμετέχει και το ΓΜΤ του Ιονίου Πανεπιστημίου, καθώς και επιτυχημένα παραδείγματα μεταφοράς τεχνολογίας από ερευνητικές ομάδες του ΙΤΕ.
